CELEX: 32014D0270
Language: da
Date: 2014-05-12 00:00:00
Title: Rådets afgørelse 2014/270/FUSP af 12. maj 2014 om ændring af afgørelse 2010/231/FUSP om restriktive foranstaltninger over for Somalia

13.5.2014   
            
            
               DA
            
            
               Den Europæiske Unions Tidende
            
            
               L 138/106
            
         RÅDETS AFGØRELSE 2014/270/FUSP
   af 12. maj 2014
   om ændring af afgørelse 2010/231/FUSP om restriktive foranstaltninger over for Somalia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Rådet vedtog den 26. april 2010 afgørelse 2010/231/FUSP (1).
            
         
               (2)
            
            
               Den 5. marts 2014 vedtog FN's Sikkerhedsråd FN's Sikkerhedsråds resolution (UNSCR) 2142 (2014) vedrørende situationen i Somalia, hvorved FN på ny bekræftede våbenembargoen over for Somalia og indtil den 25. oktober 2014 fornyede sin beslutning om, at våbenembargoen ikke gælder levering af våben, ammunition eller militært udstyr og heller ikke ydelse af rådgivning, bistand eller oplæring, der udelukkende er bestemt til udvikling af Somalias føderale regerings sikkerhedsstyrker, for at skabe sikkerhed for den somaliske befolkning, undtagen i forbindelse med leveringer af visse produkter, der er omhandlet i bilaget til UNSCR 2111 (2013), der kræver forhåndsgodkendelse fra den sanktionskomité, der er oprettet i henhold til UNSCR 751 (1992).
            
         
               (3)
            
            
               UNSCR 2142 (2014) ændrer underretningskravene i forbindelse med levering af våben, ammunition eller militært udstyr eller ydelse af rådgivning, bistand eller oplæring af Somalias sikkerhedsstyrker og for undtagelsesproceduren i forbindelse med levering af produkter, der er omhandlet i bilaget til UNSCR 2111 (2013).
            
         
               (4)
            
            
               Afgørelse 2010/231/FUSP bør derfor ændres i overensstemmelse hermed.
            
         
               (5)
            
            
               Der er behov for yderligere handling fra Unionens side for at iværksætte visse foranstaltninger —
            
         VEDTAGET DENNE AFGØRELSE:
   Artikel 1
   I afgørelse 2010/231/FUSP foretages følgende ændringer:
   
               1)
            
            
               Artikel 1, stk. 3, litra f) og g), affattes således:
               
                           »f)
                        
                        
                           levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til udvikling af Somalias føderale regerings sikkerhedsstyrker og for at skabe sikkerhed for den somaliske befolkning, undtagen leveringer af de produkter, der er omhandlet i bilag II, hvis sanktionskomitéen er blevet underrettet som fastsat i denne artikels stk. 4
                        
                     
                           g)
                        
                        
                           levering, salg eller overførsel af våben og af alle typer dertil knyttet materiel omhandlet i bilag II til Somalias føderale regering, som på forhånd er godkendt af sanktionskomitéen i hvert enkelt tilfælde som fastsat i denne artikels stk. 4a«
                        
                     
         
               2)
            
            
               Artikel 1, stk. 4, affattes således:
               »4.   Somalias føderale regering har det primære ansvar for at underrette sanktionskomitéen forud for enhver levering af våben, ammunition eller militært udstyr eller ydelse af rådgivning, bistand eller oplæring til dets sikkerhedsstyrker som fastsat i stk. 3, litra f). Alternativt kan medlemsstater, der leverer bistand, underrette sanktionskomitéen i samråd med Somalias føderale regering mindst fem dage forinden, jf. UNSCR 2142 (2014), punkt 3 og 4. Hvis en medlemsstat vælger at underrette sanktionskomitéen, skal underretningen indeholde: nærmere oplysninger om fabrikanten og leverandøren af våbnene og ammunitionen, en beskrivelse af våbnene og ammunitionen, herunder type, kaliber og mængde, foreslået leveringsdato og -sted og alle relevante oplysninger vedrørende den påtænkte modtagelsesenhed i Somalias nationale sikkerhedsstyrker eller det påtænkte oplagringssted. En medlemsstat, der leverer våben eller ammunition, kan i samarbejde med Somalias føderale regering senest 30 dage efter leveringen af sådanne produkter forelægge sanktionskomitéen en skriftlig bekræftelse på leveringen, herunder serienumre for de leverede våben og den leverede ammunition, forsendelsesoplysninger, fragtbreve, fragtmanifester eller pakkelister, og det specifikke oplagringssted.«
            
         
               3)
            
            
               I artikel 1 indsættes følgende stykke:
               »4a.   Somalias føderale regering har det primære ansvar for at anmode om forudgående godkendelse fra sanktionskomitéen for så vidt angår enhver levering af produkter som fastsat i bilag II, jf. stk. 3, litra g). Alternativt kan medlemsstater anmode om forudgående godkendelse fra sanktionskomitéen i samråd med Somalias føderale regering, jf. UNSCR 2142 (2014), punkt 3.«
            
         Artikel 2
   Denne afgørelse træder i kraft på datoen for offentliggørelsen i Den Europæiske Unions Tidende.
   
      Udfærdiget i Bruxelles, 12. maj 2014.
      
         
            På Rådets vegne
         
         C. ASHTON
         
            Formand
         
      
   
   
      (1)  Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (EUT L 105 af 27.4.2010, s. 17).